Universis presentes litteras inspecturis, nos frater Johannes, humilis abbas monasterii Sancti Benigni Divionensis, ordinis Sancti Benedicti Lingonensis [diocesis] totusque ejusdem loci conventus, et frater Odo de Nova Petra, prior prioratus Sancti Jacobi de Arneto, Eduensis diocesis membri dicti manasterii, notum facimus, quod consideratis predis, spoliis, cremacionibus, corporum captionibus, cruciatibus, reempcionibus indebitis, incarceratorum occisionibus et periculis multiplicibus que et quas occasione guerrarum inimicorum in Regno Francie publice vigencium, villa de dicto Arneto et habitantes in ea subierunt et sustinuerunt, quibus compatimus cordis intimis, cupientes eisdem habitatoribus, presertim hominibus ecclesie nostre et dicti prioratus suppicantibus nobis super hoc sibi de oportuno remedio prejuderi cunctis viribus subvenire. Nos, consulta et matura deliberatione prehabita in dicti monasterii capitulo generali in dicta villa presertim locus et juridicio dicti prioratus remaneant habitatoribus vacuati; sed ut optamus habitatoribus multipliciter repleantur pensata dicte ecclesie nostre et dicti prioratus ac rei pluribus causis et racionibus que ad id animum nostrum induxerunt, pluribus tractatibus supra hoc prehabitis in dicto capitulo nostro generali. Tandem anno Domini millesimo trecentesimo sexagesimo quarto, die post festum beati Luce evangeliste, nos abbas, et conventus et prior predicti ad sonum campane in dicto capitulo in monasterio nostro, hora capitulandi, proper hoc congregati, suppliacioni dictorum habitatorum, videlicet hominum nostrorum et dicti prioratus nobis facte, vise per nos cum matura deliberatione, ut dictum est, favorabiliter annuentes et volentes ipsius quantum possumus gratiam facere specialem eisdem hominibus nostris de Arneto presentibus et futuris concedimus et tenore presencium indulgemus pro nobis et successoribus nostris, ut ipsi homines et heredes eorumdem ab omni manus mortue specie, onere et servitute liberi sint perpetuo et exempti. Et quatinus ipsi homines essent nostri taillabiles et explectabiles ad voluntatem manus que mortue, justiciabiles et subdicti dicti nostri prioratus; volumus et concedimus eisdem pro nobis et nostris successoribus ut ipsorum et eorum heredes sint ex nunc et remaneant quamdiu moram trahent, aut domum, seu mansum, seu aliqua alia hereditagia tenebunt in vico et in jurisdicione de dicto Sancto Jacobo de Arneto in perpetuum liberi condicionis et libertatis talium seu consimilium, sicuti sunt ceteri homines seu habitatores dicte ville de Arneto homines domini ducis Burgundie sint. Quod homines nostri predicti presentes et futuri et heredes eorumdem ab omni manus mortue specie et servitute liberi, quitti perpetuo penitus et exempti pro solvendo viginti solidos turonenses, grosso turonense argenti pro quindecim denariis computato anno quolibet in perpetuum, die festi beati Bartholomei apostoli, nobis priori predicto et successoribus nostris et prioratui sepe dicto, a quolibet eorumdem pro hujusmodi franchisia persolvendo. Si dictos vigenti solidos dicte monete commode solvere valeant singulis annis in futuro, alioquin minorem summam usque ad summam quinque solidorum monete supra dicte prout juxta eorum facultates nobis priori predicto et succesroribus nostris videbitur de racione tauxandum seu etiam ordinandum. Promittentes, nos abbas, conventus et prior dicti sub voto religionis nostre, pro nobis et successoribus nostris et sub omnium bonorum nostrorum et dicti prioratus obligatione, concessionem, gratiam et libertatem hujus modi tenere perpetuo firmiter et inviolabiliter observare et contra non venire nec contra venienti in aliquo consentire, omni exceptioni juris et facti in hoc facto renunciendo totaliter et expresse nos que successores nostros et predictum prioratum cum eorum et nostris bonis omnibus jurisdictione domini ducis Burgundie; quo ad hoc et quo ad omnia et singula premissa tenenda perpetuo infideliter observanda totaliter. Submittentes supplicantes tenore presentium reverendo in Christo patri ac domino Eduense episcopo, ut ipse suam in premissis auctoritatem interponere dignetur; pariter et decretum in robur et testimonium premissorum. Ut autem omnia et singula predicta firma sunt perpetuo et valida, sigilla nostra quibus in talibus uti consuevimus litteris presentibus in premissorum robur et testimonium duximus apponendum. Datum et actum in capitulo dicti monasterii anno et die supradictis.